**БИОГРАФИЈА**

Лазар Радан рођен је 7. маја 1998. у Требињу. У родном граду је завршио основну и средњу школу, после чега је 2017. уписао је студије историје на Филозофском факултету Универзитета у Новом Саду. Као студент генерације успешно је завршио 2021. ОАС Историје. Исте године наставио је мастерске студије, окончавши их 2022. мастер радом *Устанак у Источној Херцеговини 1875–1878*, са просјечном оцјеном 10.0. Одмах потом, уписао је докторске академске студије на Филозофском факултету у Новом Саду под менторством проф. др Ненада Нинковића.

Током студирања био је стипендиста Министарства просвете, науке и технолошког развоја за школску/академску 2018/2019, 2019/2020, 2020/2021. и 2021/2022. годину. Такође, био је добитник стипендије Фонда за младе таленте Републике Србије *Доситеја* за школску/академску 2020/2021. и 2021/2022. годину. Од маја 2023. је добитник стипендије за студенте докторских академских студија Министарства науке, технолошког развоја и иновација.

До сада је учествовао на више научних скупова и научних конференција у земљи и иностранству. У његова истраживачка интересовања спадају теме из националне историје новог вијека, са посебним оствртом на историју Срба у Хабзбуршкој монархији, националну историју 18. и 19. вијека, локалну историју, као и историју Херцеговачког устанка 1875–1878. Аутор је двадесетак научних и стручних чланака, као и монографија: „Поручник Југословенске војске Крсто Ђерић (1911–1942) – херој Јунског устанка на Трусини 1941. године“, „Устанак у Источној Херцеговини 1875–1878.“ која је доживјела три издања, као и књиге „Требињци: војводе устанка у Источној Херцеговини (1875–1878)“.

Говори енглески и њемачки језик. Члан је Српског историјског друштва са сједиштем у Београду.

22. јануар 2026.